 అంతే అయితే ఫరవాలేదు. మనసువీణని మీటినట్లయి పరవశంతో శరీరాన్నే మరిచిపోతున్నది.

 ఏకకాలంలో ఇరువురూ శరీరాలు మరిచిపోతే? అదీ పద్మిని ప్రియదర్శిని బాధ.

 ఒక నిర్ణయానికి వచ్చిన పద్మిని "విజయ్!" అంటూ మృదువుగా పిలిచింది.

 "ఏంటి ప్రియా?" ముద్దుగా అడిగాడు అతను.

 "నీవు నామాట చెల్లిస్తానంటే చెపుతా!"

 "అలాగే" వెనకాముందు ఆలోచించకుండా మాట ఇచ్చాడు అతను.

 "నాగేంద్రంగాడిని పట్టటానికి చాలా పెద్దపధకం వేశానన్నావు కదా?"

 "ఇప్పుడా దుర్మార్గుడి మాట ఎందుకు?"

 "కావాలి చెప్పు."

 "సరే వేశాను."

 "అయితే నాకో మాటివ్వు."

 "ఇచ్చాను. అదేమిటో అడిగేసెయ్యి."

 "నాగేంద్రాన్ని పట్టుకునేవరకు నన్ను ముట్టుకోవద్దు."

 "పద్మినీ!" అంటూ పద్మిని ఒళ్ళొంచి చివ్వున పైకి లేచాడు విజయ్ కిరణ్.

 "మీ స్పర్శ నన్ను పరవశురాలిని చేస్తూ ఏదో లోకానికి తీసుకెళుతున్నది. అలాగే నా సమక్షంలో మీరు అదుపు తప్పుతున్నారు. మనం ఇలా వుంటే కార్యరూఢులం కాలేము. కర్తవ్యం నిర్వహించలేము. నాగేంద్రని పట్టుకున్న మరుక్షణం మీరెలా చెబితే అలా. ఈ పద్మిని మీది. మీ మాట కాదంటే అప్పుడనండి. నా మాటల్ని, నన్ను నా బాధని అర్ధం చేసుకుంటారుకదూ!" పద్మిని ప్రాధేయపూర్వకంగా అడిగింది.

 పద్మిని ప్రియదర్శిని ముఖంలోకి క్షణకాలం అలా చూస్తుండిపోయాడు విజయ్ కిరణ్. ఏదో అర్ధం అయినట్టు తల పంకించాడు. "పద్మినీ! నువ్వు అమాయకురాలివి... అల్లరి పిల్లవి మాత్రమే కాదు. అనుభవజ్ఞురాలివి. నీ ఆలోచనకి, నీ విజ్ఞతకి సంతోషిస్తున్నాను. నీవు కోరినట్టు మాట ఇస్తున్నాను" గంభీర్యంగా అన్నాడు అతను.

 "థాంక్స్ విజయ్!" నెమ్మదిగా అంది పద్మిని.

 "నాగేంద్రని పట్టుకున్న మరుక్షణం..."

 అతని మాట పూర్తిచేయకముందే పద్మిని ప్రియదర్శిని అందుకుని "ఈ కార్లదొంగ మీరెలా చెబితే అలా వింటుంది. సరేనా" అంది చిలిపిగా.

 ఇరువురు ఫక్కున నవ్వుకున్నారు.

 "అయితే ఇప్పుడే చెప్తాను నా ప్లాన్. కూర్చో విందువుగాని" అన్నాడు అతను.

 "వింటానికి నేను రెడీ" సోఫాలో కూర్చుంటూ అంది పద్మిని.

 "నేనిక్కడ పోలీస్ స్టేషన్ కి వెళ్ళి ముందుగా అన్ని ఏర్పాట్లు చేస్తాను. అర్జెంట్ మెసేజ్ పంపించి సి.ఐ.డి. లను రప్పిస్తాను. నా పధకం వాళ్ళకి వివరిస్తాను. అందరం కలిసి నాగేంద్రని, వాళ్ళ ముఠాని ఒకేసారి పట్టుకుందాం. ఒక్కపిట్ట ఎగిరిపోయినా మేము నిర్వహించే ఆపరేషన్ ఫెయిల్ కావచ్చు. కాస్త లూజ్ ఏర్పడితే చాలా పిట్టలు ఎగిరిపోతాయి. అందుకనే నీవు కోరిన నాగేంద్రం ఒక్కడిని పట్టుకోంది. మేము నిర్వహించే ఈ ఆపరేషన్ లో నీవూ పాల్గొనాలి" విజయ్ కిరణ్ చెప్పాడు.

 "నేనా! నాకు రివాల్వర్ పట్టుకోవడంకూడా రాదే! నేనేం చేయగలను విజయ్?" అంది పద్మిని.

 "అమ్మమ్మ! అంతమాట అనకు. ఇప్పుడు నీ అవసరం చాలా వుంది. నువ్వు ఏ ఇంట్లోంచి బైటికి వచ్చావో ఆ యింటి పరిసరాల్లో నాగేంద్రం అటుగా వచ్చేటప్పుడు రోడ్డువారగా నీవు నడుస్తూ నక్కి నక్కి బిత్తర చూపులు చూస్తూ దొంగలా వెళుతుండు. వేయికళ్ళతో నిన్ను చూస్తూ మేము దూర దూరంగా నిన్ను అనుసరించి వస్తుంటాము. 

 నిన్ను చూసిన నాగేంద్రం చూస్తూ చూస్తూ వదలడు. నిన్ను పట్టి బంధించడానికి చూస్తాడు. అది వంటరిగా చూస్తాడా? నీవు ఎక్కడికి వెళుతున్నావో చూసుకుని ఆ తర్వాత తన వాళ్ళని తీసుకొచ్చి పట్టి బంధిస్తాడా? అన్నది అప్పుడు తెలియాల్సిన విషయం. అవన్నీ మేము చూసుకుంటాం.

 నాగేంద్రం నిన్ను పట్టి బంధించి తన స్థావరంలోకి తీసికెళ్ళాడనుకో, అప్పుడు 'నీవు అక్కడ ఏం చేయాల్సింది' చెబుతాను. 'డేంజర్' అనిపిస్తే నీకు మేమిచ్చిన మీటని నొక్కు. అది నీ మెడలో గొలుసుకున్న లాకెట్ కి వుంటుంది. ఆ మీట నొక్కంగానే మేము చుట్టుముట్టి లోపలికి వస్తాం. నాగేంద్రం పుట్ట బైటికొచ్చినా, పుట్టలోవున్నా పట్టి బంధించటం జరుగుతుంది. అందులో సందేహం లేదు" అతను పధకం వివరించాడు.

 "సినిమాల్లోను, కధల్లోను హంతకులని పట్టుకోవడానికి పోలీసులు అచ్చం ఇలాగే చేస్తారు" చిన్నపిల్లలా సంతోషపడిపోతూ అంది పద్మిని.

 అతనికి నవ్వొచ్చింది.

 ఆ తరువాత చాలాసేపు వారిరువురు ఇదే విషయం గురించి మాట్లాడుకున్నారు.

 "నాగేంద్రం మోసగాడు కావచ్చునన్న అనుమానం నాకైతే వచ్చిందికాని, నిర్ధారణ చేసుకోడానికి చిన్న క్లూ కూడా దొరకలేదు. నీవల్ల నాగేంద్రంలాంటి దుష్టుడిని చాలా పెద్ద ముఠాని పట్టుకోబోతున్నాం. ఈ కీర్తి నీకు దక్కుతుంది" అన్నాడు అతను.

 "మరీ అతిగా పొగడకండి. నాగేంద్రం బారినించి నా అదృష్టంకొద్దీ తెలివిగా తప్పించుకోగలిగానుగాని. అతన్ని పట్టి బంధించటం నాకు సాధ్యమయ్యేపనేనా! మీరు ఇంట్లో లేనప్పుడు నాగేంద్రం వచ్చి, నన్ను చూసినా లేక మీకు నాగేంద్రంకి పరిచయం వుందని నాకు తెలియకపోయినా ఏదో ఒకరోజు మనం ఆపదలో పడేవాళ్ళం. నా అదృష్టంకొద్దీ నన్ను, మీరు పక్క గదిలో దాయటం...నాగేంద్రం రావటం...అంతా విచిత్రంగా జరిగింది" అంది పద్మిని.

 "దీంట్లో వింతాలేదు విచిత్రమూ లేదు. మన టైమ్ బాగుంది. నాగేంద్రం వచ్చిన టైము బాగుంది. నాగేంద్రం వచ్చిన టైము బాగుండలేదు. తనకి తానుగా బయల్దేరి వచ్చాడు" అన్నాడు విజయ్ కిరణ్. 

 ఆ తరువాత.

 ఇదే విషయం ఇరువురు మరోసారి వివరంగా చర్చించుకుంటూ కూర్చున్నారు.


               33


 ప్లాన్ సక్సెస్ అయింది.

 పోలీసు వాళ్ళు గట్టిగా తలుచుకుంటే సాధించలేనిదంటూ ఏమీలేదు. అప్పటికప్పుడే సి.ఐ.డి.లు రంగప్రవేశం చేశారు. పోలీస్ కమీషనర్ దగ్గర్నుంచి ఇన్ స్పెక్టర్ వరకూ నాగేంద్రంని పట్టుకునే విషయంలో ఒకటిగా అయి చర్చించుకున్నారు. చక్కటి ప్లాన్ రూపొందించారు. 

 అది ముందుగా పద్మినీకి, విజయ్ కిరణ్ చెప్పిందే.

 పద్మిని ఏ యింటినుంచి పారిపోయి వచ్చిందో ఆ యింటిని, ఆ ఏరియాని బాగానే గుర్తుపట్టింది. ప్లాన్ లో భాగంగా పద్మిని బజారులో నడుస్తుంటే నాగేంద్రం చూశాడు. చాటుగా పద్మినీని అనుసరించి వచ్చాడు.

 పద్మిని అలా నడుచుకుంటూ రైల్వేస్టేషన్ కి వెళ్ళి వెయిటింగ్ రూంలో పడుకుంది.

 నాగేంద్రం పద్మినీనే చూస్తున్నాడుగాని తననీడలా వెన్నంటి పోలీసులు వస్తున్నారని గమనించలేదు.
 anthe ayithe faravaledu. manasuveenani meetinatlayi paravasamto sariiraanne marichipotunnadi.

 ekakaalamlo iruvuruu sareeraalu marichipothe? adhee padmini priyadarsini baadha.

 oka nirnayaaniki vachina padmini "vijay!" antuu mruduvugaa pilichindi.

 "enti pria?" muddugaa adigaadu atanu.

 "neevu namata chellistanante cheputa!"

 "alaage" venakaamundu alochinchakunda maata ichadu atanu.

 "nagendrangadini pattataaniki chala peddapadhakam vesaanannaavu kada?"

 "ippuda durmargudi maata enduku?"

 "kavali cheppu."

 "sare vaesaanu."

 "ayithe nako maativvu."

 "ichanu. ademito adigeseyyi."

 "nagendranni pattukunevaraku nannu muttukovaddu."

 "padminee!" antuu padmini ollonchi chivvuna paiki lechaadu vijay kiran.

 "mee sparsa nannu paravasuraalini chestu edho lokaniki teesukelutunnadi. alaage naa samakshamlo meeru adupu tapputunnaru. manam ilaa vunte kaaryaruudulam kaalemu. kartavyam nirvahinchalemu. nagendrani pattukunna marukshanam meerela chebithe alaa. ee padmini meedi. mee maata kaadante appudanandi. naa maatalni, nannu naa badhani ardham chesukuntaarukaduu!" padmini praadheyapuurvakamgaa adigindi.

 padmini priyadarsini mukhamloki kshanakaalam alaa chustundipoyadu vijay kiran. edho ardham ayinattu tala pankinchaadu. "padminee! nuvvu amayakuralivi... allari pillavi matrame kaadu. anubhavagnuraalivi. nee aalochanaki, nee vignataki santoshistunnaanu. neevu korinattu maata istunnaanu" gambheeryamgaa annadu atanu.

 "thanks vijay!" nemmadigaa andi padmini.

 "nagendrani pattukunna marukshanam..."

 athani maata poorticheyakamunde padmini priyadarsini andukuni "ee kaarladonga meerela chebithe alaa vintundi. sarena" andi chilipigaa.

 iruvuru fakkuna navvukunnaru.

 "ayithe ippude cheptaanu naa plan. kurcho vinduvugaani" annadu atanu.

 "vintaaniki nenu redy" sophalo kuurchuntuu andi padmini.

 "nenikkada polies station ki velli mundugaa anni erpaatlu chestaanu. argent messeg pampinchi si.ai.di. lanu rappistaanu. naa padhakam vaallaki vivaristaanu. andaram kalisi nagendrani, vaalla mutaani okesari pattukundam. okkapitta egiripoyina memu nirvahinche aperation fail kaavachhu. kaasta looj erpadithe chala pittalu egiripotaayi. andukane neevu korina nagendram okkadini pattukondi. memu nirvahinche ee aperation loo neevoo palgonali" vijay kiran cheppaadu.

 "nena! naaku rivalwar pattukovadankuda raade! nenem cheyagalanu vijay?" andi padmini.

 "ammamma! antamaata anaku. ippudu nee avasaram chala vundi. nuvvu e intlonchi baitiki vachaavo aa yinti parisaraallo nagendram atuga vachetappudu rodduvaaragaa neevu nadustuu nakki nakki bittara chuupulu chustuu dongalaa velutundu. veyikallatho ninnu chustuu memu dhoora dooramgaa ninnu anusarinchi vastuntaamu. 

 ninnu chusina nagendram chustuu chustuu vadaladu. ninnu patti bandhinchadaaniki chustadu. adhi vantarigaa chustada? neevu ekkadiki velutunnavo chusukuni aa tarvaata tana vaallani teesukochi patti bandhistada? annadi appudu teliyaalsina vishayam. avannee memu chusukuntam.

 nagendram ninnu patti bandhinchi tana sthaavaramloki teesikellaadanuko, appudu 'neevu akkada yem cheyalsindi' chebutaanu. 'danger' anipiste neeku memicchina meetani nokku. adhi nee medalo golusukunna lacket ki vuntundi. aa meeta nokkamgaane memu chuttumutti lopaliki vastam. nagendram putta baitikochina, puttalovunna patti bandhinchatam jarugutundi. andulo sandeham ledu" atanu padhakam vivarinchaadu.

 "cinemallonu, kadhallonu hantakulani pattukovadaaniki poliisulu acham ilaage chestaaru" chinnapillala santoshapadipotoo andi padmini.

 ataniki navvochindi.

 aa taruvaata chaalaasepu vaariruvuru ide vishayam gurinchi matladukunnaru.

 "nagendram mosagadu kaavachunanna anumanam naakaithe vachindikaani, nirdhaarana chesukodaniki chinna klu kuudaa dorakaledu. neevalla nagendramlanti dushtudini chala pedda mutaani pattukobotunnam. ee keerti neeku dakkutundi" annadu atanu.

 "mari atigaa pogadakandi. nagendram baarininchi naa adrushtamkoddii telivigaa tappinchukogaligaanugaa. atanni patti bandhinchatam naaku saadhyamayyeepanenaa! meeru intlo lenappudu nagendram vachi, nannu chusina leka meeku nagendranki parichayam vundani naaku teliyakapoyina edho okaroju manam aapadalo padevallam. naa adrushtamkoddii nannu, meeru pakka gadilo daayatam...nagendram ravatam...antaa vichitramgaa jarigindi" andi padmini.

 "deentlo vintaaledu vichitramuu ledu. mana time bagundi. nagendram vachina taimu bagundi. nagendram vachina taimu bagundaledu. tanaki taanugaa bayalderi vachaadu" annadu vijay kiran. 

 aa taruvaata.

 ide vishayam iruvuru marosari vivaramgaa charchinchukuntu kuurchunnaaru.


               33


 plan suxes ayindi.

 polisu vaallu gattigaa taluchukunte saadhinchalenidantuu emeeledu. appatikappude si.ai.di.lu rangapravesam chesaru. polies commission daggarnunchi in spector varakuu nagendramni pattukune vishayamlo okatigaa ayi charchinchukunnaaru. chakkati plan roopondinchaaru. 

 adhi mundugaa padmineeki, vijay kiran cheppinde.

 padmini e yintinunchi paaripoyi vachindo aa yintini, aa ariani bagane gurtupattindi. plan loo bhagamga padmini bajaarulo nadustunte nagendram chushadu. chaatugaa padmineeni anusarinchi vachaadu.

 padmini alaa naduchukuntu railvestation ki velli vaiting roomlo padukundi.

 nagendram padmineene chustunnadugani tananeedalaa vennanti poliisulu vastunnaarani gamaninchaledu.